Pancakes με πλαντέινς
Δοκιμάστε τις πλαντέινς, αυτές τις απίθανες εξωτικές μπανανοπατατούλες και φτιάξτε εύκολα και νόστιμα pancakes για πρωϊνό.
2 μέτριες πλαντέινς, πολύ ώριμες (η φλούδα τους να είναι σχεδόν μαύρη), καθαρισμένες, 1½ φλιτζ. τσαγιού αλεύρι για όλες τις χρήσεις, 1½ φλιτζ. τσαγιού φρέσκο γάλα αγελάδας ή φυτικό ρόφημα, όπως αμυγδάλου, φουντουκιού κ.ά., 1 κουτ. σούπας ζάχαρη κοινή κρυσταλλική, 2 αυγά, 1/2 κουτ. γλυκού μπέικιν πάουντερ, 1/3 φλιτζ. τσαγιού βούτυρο αγελάδας, λιωμένο + λίγο ακόμα για το σκεύος, 1 κουτ. γλυκού εκχύλισμα βανίλιας, 1/2 κουτ. γλυκού κανέλα σε σκόνη
Για να φτιάξουμε pancakes με πλαντέινς, χτυπάμε όλα τα υλικά στον πολυκόφτη που διαθέτουμε. Ζεσταίνουμε ένα μικρό αντικολλητικό τηγάνι σε μέτρια προς δυνατή φωτιά και το αλείφουμε με λίγο βούτυρο. Ρίχνουμε 1/2 φλιτζ. τσαγιού από τον χυλό στο τηγάνι.Το σείουμε ώστε να καλύψει ο χυλός τον πάτο και να σχηματιστεί το πανκέικ. Τηγανίζουμε για περίπου 2 λεπτά από κάθε πλευρά, μέχρι να ροδίσει. Επαναλαμβάνουμε τη διαδικασία μέχρι να τελειώσει ο χυλός.Συνοδεύουμε, τα pancakes με πλαντέινς, με κανέλα, ζάχαρη άχνη, φράουλες, σιρόπι της αρεσκείας μας, ανανά κ.ά.
Αυγά,Γάλα